  Туспуктэм: Руслан Нуриахметов Майя Бывальцева «Ижсталь» йӧ дворецез тупатъяны федерал бюджетысь валче вылысь коньдон басьтыны луонлык вань. Со сярысь 24-тӥ инвожое Удмуртиын ужан дыръяз Росси кивалтэтлэн тӧроезлэн воштӥсез Дмитрий Чернышенко вераз, ивортӥз улосвыл тӧролэн но кивалтэтлэн пресс-службазы. « Милям азьмуртлэн кунын спорт объектъёсты рос-прос тупатъян пумысен косэмез вань. Сое быдэсъян улсын Удмуртилы юрттон сярысь пумкылъян кутэмын, удысъя министерствоослы «Ижсталь» йӧ аренаез выльдон понна федерал бюджетысь валче вылысь коньдон висъян ужпумез сэрттыны-пертчыны косэмын. Нош улосвыл вань кулэ ужкагзъёсты дасяны но сётыны кулэ » Дмитрий Чернышенко, Россиысь кивалтэтлэн тӧроезлэн воштӥсез Тодэ вайытом, Ижкарысь валтӥсь йӧ дворецез тупатъян ужъёсты пӧсьтолэзе кутскыны малпало, со понна 2022-тӥ арын 75 миллион манет висъялозы. Со сяна, Дмитрий Чернышенко пусйиз, Роси азьмуртлэн косэмезъя, 2030-тӥ арозь кунын улӥсьёс пӧлысь ӧжытсэ 70 процентэз спортэн ялан вырыны кулэ. Озьы ик спорт объектъёсты пуктонын кун но ужбергатӥсьёс валче ужан амалэз кутыны кулэ. Со ужпумъёсты быдэстон вылын кивалтэтлэн тӧроез Михаил Мишустин «Бизнес-спринт» кичӧлтонэз юнматӥз. Сое быдэсъяны 2022-тӥ арын Удмуртилы федерал коньдэтысь 130 миллион манет висъялозы. Туспуктэм: Удмуртиысь тӧролэн но кивалтэтлэн пресс-службазы Удмуртилэн тӧроез Александр Бречалов туннэ элькунын 610 сюрслэсь трос адями спортэн выре шуыса вераз, со вань улӥсьёс пӧлысь 44,5 процентэз. Таяз арын лыдпусэз 46,2 процентозь вуттыны чакламын. « Али милям ужпуммы – физкультураен но спортъян вырисьёслэсь лыдзэс 2024-тӥ арлы 55 процентозь, 2030-тӥ арлы 70 процентозь вуттыса, висён учыръёсты кулэстон. Адямиос валаны кутско, физкультура висёнъёсты алонын но тазалыкез юмнатонын валтӥсь инты басьтэ » Александр Бречалов, Удмуртилэн тӧроез «Спорт – норма жизни» федерал ӵектос улсын берло куинь арскын Удмуртиын ГТО куронъёсты быдэсъяны 41 площадкаос, сизьым школакуспо стадионъёс, кык ФОК, куасэн бызьылонъя улсовыл центр усьтӥзы, спорт тӥрлык басьтӥзы. 2021-тӥ арын Ижкарын кема возьмам 50 метръем бассейнэз усьтӥзы. 2022-тӥ арын ГТО куронъёсты быдэсъян понна эшшо куинь площадка пуктыны чакламын. Тегъёс: Удмуртия Спорт тупатъянужъёс коньдон йӧдворец АлександрБречалов Ижкар  